OPPO Electronics

OPPO Electronics, չինական ապրանքանիշ, որն ստեղծվել է 2004 թվականին Գուանդուն նահանգի Դոնգուան մարզում։ Մայր ընկերությունն է BBK Electronics-ը։ Ապրանքանիշը գրանցված է աշխարհի մի շարք երկրներում։ 2008 թվականին OPPO-ն մտել է շարժական էլեկտրոնիկայի շուկա և սկիզբ դրել սեփական բջջային հեռախոսների արտադրությանը։ Ապրանքանիշի առաջին մոդելները դարձան feature սերիայի հեռախոսները։ OPPO-ի մյուս ստորաբաժանումը Digital Inc., որը գտնվում էր Սիլիկոնային հովտի սրտում (ԱՄՆ), նախագծում և վաճառում է բարձրակարգ AV-տեխնիկա։ Իր արտադրանքի մեջ OPPO Digital ընկերությունն ունի մի շարք բարձր որակի  Blu-Ray նվագարկիչներ, ականջակալներ և ականջակալների ուժեղացուցիչներ։

Պատմություն 
 2005 թվականին ընկերությունը գործարկեց իր սեփական արտադության առաջին MP3-նվագարկիչը չինական շուկայում և առաջին մոդելը Ամերիկայում՝ Hi-End DVD-նվագարկիչ
 2006 թվական — սկսել է զբաղվել շարժական վիդեոնվագարկիչների արտադրությամբ
 2008 թվական — կազմակերպության առաջին բջջային հեռախոսը
 2009 թվական —  OPPO-ն դուրս է եկել Թաիլանդի շուկա
 2011 թվական — առաջին սմարտֆոնի արտադրություն
 2012 թվական — OPPO Finder սմարտֆոնի արտադրությունը և վաճառքը, որը ամենաբարակ հեռախոսն է աշխարհում
 2013 թվական —  ընկերության սմարթֆոնների մուտքը ԱՄՆ-ի, Անգլիայի, Հոնկոնգի, Թայվանի, Ավստրալիայի, Ռուսաստանի, Վիետնամի, Ինդոնեզիայի շուկաներում։

Արտադրություն 
Ընկերությունը ունի իր սեփական գործարանը՝ Չինաստանի հարավում Գուանդուն նահանգի Դոնգուն շրջանում, և օգտագործում է ամենաժամանակակից SMT (արտաքին մոնտաժման) սարքավորումներ, ստանդարտներ և արտադրական տեխնոլոգիաներ։ Արտադրանքի ամբողջ խմբաքանակն անցնում է որակի խիստ վերահսկողության QC , որին հետևում են ավելի քան 1400 ինժեներներ, որոնք մասնագիտանում են ծրագրային ապահովման ոլորտում (աշխատակիցների 39 %  մասնագիտանում են ծրագրային ապահովման ոլորտում)։

Ընկերության լավագույն սմարտֆոնները աշխատում են Qualcomm-ի արտադրության գերհզոր պրոցեսորներով։ Qualcomm-ը միջազգային շուկայում հանդիսանում է սմարտֆոնների  պրոցեսորների արտադրության ոլորտում առաջատար կազմակերպություն։ 2013 թվականի մոդելների մի մասը աշխատում է  MediaTek-ի արտադրության պրոցեսորներով, պատրաստված 28-նմ չափսի տեխնոլոգիական գործընթացով։ OPPO-ի առաջին սմարթֆոնը, որն աշխատում էր Android օպերացիոն համակարգով, արտադրվել է 2011 թվականին։ Ռուսաստանի տարածքում կազմակերպությունը սկսեց իր արտադրանքի վաճառքը OPPO Find 5 և  OPPO Finder X907 սմարտֆոններով, որոնք 2013 թվականից պաշտոնապես վաճառվում են Ռուսաստանի շուկայում։ OPPO-ի համար ինովացիոն սմարտֆոններ դարձան OPPO N1, N2, N3 սերիայի սմարտֆոնները, իրենց 360 աստիճանով պտտվող տեսախցիկով։ Բոլոր երեք օրնակները աշխատում էին սեփական արտադրության Color OS օպերացիոն համակարգով։

Տարածում և շուկայի մասնաբաժին 
2014 թվականին OPPO Electronics Corp. գտնվել է 4-րդ տեղում սմարթֆոնների  վաճառքի ծավալներով Չինաստանի Ժողովրդադեմոկրատական Հանրապետությունում։ Ընկերությունը ունի սեփական առևտրային ցանցը կազմված 2000 խանութներից, ինչպես նաև կարող է հաշվարկել շուրջ 40 հազար առևտրային կետեր իր դիստրիբյուտորի մոտ։

2014 թվականի երկրորդ կեսին ընկերությունը մտել է մեքսիկական շուկա։ Արդեն երկու ամիս անց նրա մասնաբաժինը սմարթֆոնների շուկայում կազմել է 2-%։ Այժմ նախատեսվում է բացել այս երկրում սեփական խանութներ։

2017 թվականի հունվարին գրավել է երկրորդ տեղը  Չինաստանում բջջային հեռախոսների վաճառքով։

Փաստեր բրենդի մասին 
 Կազմակերպության ներդրումները տեխնոլոգիայի և դիզայնի մեջ հասնում է շուրջ 10 միլիոն դոլարի միայն 2012 թվականին։ Նույն թվականին շուրջ 300 միլիոն ներդրվել է բրենդինգի մեջ։
 OPPO-ի գործարանի շրջանառությունը 2012 թվականին հասել է ՝ 1,8 միլիարդ դոլարի։
 Սեփական ինժեներների հաստիքները  OPPO-ում հասնում են 1400 մարդու (ինժեներների 40% պատասխանատու են ծրագրային ապահովման համար), 6000 մարդ աշխատում է հոսքագծերի վրա։
 2012 թվականին ապրանքանիշի դեմքը արտասահմանյան երկրներում դարձավ Լեոնարդո Դի Կապրիոն։ OPPO գովազդային հոլովակները ավելի շատ նման են հոլիվուդյան բլոկբաստերների և ստացել են ընդհանուր կարգախոսը "FIND ME" բառերով։
 OPPO ռազմավարական գործընկերներ են Qualcomm (ԱՄՆ), եւ MediaTek (Չինաստան), որոնք հանդիսանում են շարժական պրոցեսորների արտադրության մեջ աշխարհում առաջատար կազմակերպություններ։

OPPO այլ երկրներում 
 ԱՄՆ-ում  OPPO բրենդը լայնորեն հայտնի է շնորհիվ ներքին OPPO Digital ստորաբաժանմանը միջոցով , որը մասնագիտացել է բարձրորակ  BluRay նվագարկիչների արտադրությունում. 2013 թվականին ամերիկացի գնորդը ըստ արժանվույն  գնահատել է  OPPO Find 5 սմարթֆոնը։ OPPO-ի երկրորդ մոդելը, որը մուտք է գործել ամերիկյան շուկա   դարձել է OPPO R819-ը։
 Թայլանդում OPPO-ն նույնպես մեծ հեղինակություն ունի շնորհիվ 2009 թվականին թայլանդական շուկա մուտք գործելուն։

Ծանոթագրություններ

Արտաքին հղումներ 
 Գլոբալ կայքը 
 Պաշտոնական կայք (ռուսերեն)
 օնլայն-խանութ OPPO  Ռուսաստանում

2004 հիմնադրված ընկերություններ
Բջջային հեռախոս արտադրողներ
Չինական ապրանքանիշներ